ওয়েব ডেস্ক: ছোট্ট ভুল। জন্মদিনেই কবিগুরু হলেন কবিগুরি। বিশ্ববঙ্গেই বিশ্বকবিকে নিয়ে এহেন ছেলখেলায় কবিদের গুরু রবীন্দ্রনাথ ঠাকুর বিস্মিত না হলেও হতচকিত রবি প্রেমীরা। ২৫ শে বৈশাখের সকালেই রে রে পরে গেল রবি কুলে। ১৫৫ তম জন্মদিনে কবির প্রতি এই সম্মান নোবেলের থেকেও হয়ত বড় প্রাপ্তি।
অবশ্য কবির সম্মান নিয়ে এর আগেও কম টানাটানি হয়নি। চুরি গেছে কবির নোবেল পদক। রয়েগেছে রেপলিকা। এই বঙ্গেই মাইকেল মধুসূদনের জন্মদিন পালিত হয় রবি ঠাকুরের ছবি দিয়ে। আবার এই বঙ্গেই বিপ্লবী ক্ষুদিরাম হন সন্ত্রাসবাদী। ছোট্ট ভুল, কিন্তু হয়ত ক্ষমাহীন মারাত্মক ভুল। পশ্চিমবঙ্গ সরকারের একটি বিজ্ঞাপনে 'কবিগুরু' শব্দটি লেখা হয়েছে 'কবিগুরি'। সেই বিজ্ঞাপন প্রকাশিত হয়েছে ইংরাজি দৈনিকেও। বিজ্ঞাপনের ওপরে রয়েছে 'চিঁর নূতনের দিল ডাক পঁচিশে বৈশাখ'। নীচে ইংরাজিতে লেখা রয়েছে 'Kabiguri' শব্দটি।